**SPLOŠNA NAVODILA**

**ZA IZPOLNJEVANJE PREDPISANIH PRIJAVNIH OBRAZCEV**

**I. OBRAZCI ZA PRIJAVO**

Kandidati za dodelitev štipendij oz. nagrad za mlade talente morajo prijavo na Javni razpis za dodelitev štipendij in nagrad mladim talentom v Občini Renče-Vogrsko v letu 2022 oddati na predpisanih prijavnih obrazcih, ki so predpisani za vsako področje posebej, in sicer:

1. Kandidati za dodelitev **štipendij za izobraževanje za deficitarne poklice** morajo prijavo oddati na predpisanem obrazcu »**A. PRIJAVA ZA DODELITEV ŠTIPENDIJE ZA IZOBRAŽEVANJE ZA DEFICITARNE POKLICE DIJAKOM,** **VPISANIM V ENEGA OD IZOBRAŽEVALNIH PROGRAMOV SREDNJEGA POKLICNEGA IZOBRAŽEVANJA« iz Priloge 1, ali DODIPLOMSKIM ŠTUDENTOM, VPISANIM V ENEGA OD IZOBRAŽEVALNIH PROGRAMOV DODIPLOMSKEGA ŠTUDIJSKEGA IZOBRAŽEVANJA iz Priloge 2** in ji priložiti vse obvezne priloge, ki so navedene v tem obrazcu.

2. Kandidati za dodelitev **občinskih** **štipendij dijakom, dodiplomskim in podiplomskim študentom** morajo prijavo oddati na predpisanem obrazcu »**B. PRIJAVA ZA DODELITEV OBČINSKE ŠTIPENDIJE ZA DIJAKE, DODIPLOMSKE IN PODIPLOMSKE ŠTUDENTE«** in ji priložiti vse obvezne priloge, ki so navedene v tem obrazcu.

3. Kandidati za dodelitev **nagrad mladim talentom na področju športa, kulture in umetnosti, izobraževanja in drugih področjih** morajo prijavo oddati na predpisanem obrazcu **»C. PRIJAVA ZA DODELITEV NAGRADE ZA MLADE TALENTE«** in ji priložiti vse obvezne priloge, ki so navedene v tem obrazcu.

**OPOZORILO:** **Kandidati se lahko prijavijo samo na eno področje: ali na področje A za dodelitev štipendije za deficitarne poklice, ali na področje B za dodelitev štipendij dijakom, dodiplomskim in podiplomskim študentom, ali na področje C za dodelitev**  **nagrade mladim talentom! Prijav kandidatov, ki se bodo prijavili na več področij hkrati, komisija ne bo obravnavala.**

**Kandidati, ki so bili v letu 2021 prejemniki štipendije oz. nagrad za mlade talente in niso izpolnili pogodbenih obveznosti za leto 2021 do dneva prijave na ta razpis, ne bodo upravičeni do dodelitve štipendije oz. nagrade za mlade talente v letu 2022.**

**II. VLOŽITEV PRIJAVE**

Prijava na javni razpis mora biti vložena izključno na predpisanih razpisnih obrazcih iz točke I. teh navodil, ki so sestavni del razpisne dokumentacije, in z vsemi obveznimi prilogami.

Kandidati, ki prijavi na Javni razpis za dodelitev štipendij in nagrad mladim talentom v Občini Renče-Vogrsko v letu 2022 ne prilagajo Potrdila o slovenskem državljanstvu ter Potrdila o stalnem prebivališču in skupnem gospodinjstvu, morajo prijavi priložiti izpolnjeno in podpisanoIzjavo o pooblastilu za pridobitev teh dokazil.

Kandidati z začasnim prebivališčem v Občini Renče-Vogrsko so dolžni prijavi na Javni razpis za dodelitev štipendij in nagrad mladim talentom v Občini Renče-Vogrsko v letu 2022 obvezno priložitiPotrdilo o začasnem prebivališču v Občini Renče-Vogrsko in potrdilo o prijavi stalnega prebivališča vsaj enega od staršev v Občini Renče-Vogrsko najmanj zadnja tri leta pred oddajo prijave na razpis (velja za kandidate, ki se prijavljajo na področje C in imajo v Občini Renče-Vogrsko prijavljeno začasno prebivališče).

Kandidatom, ki so bili prejemniki štipendije oz. nagrade za mlade talente v preteklem letu in so pravočasno izpolnili obveznosti iz Pogodbe o dodelitvi štipendije oz. nagrade za mlade talente za preteklo leto, prijavi na Javni razpis ni potrebno prilagati potrdila o vpisu in fotokopije spričevala oz. potrdila o doseženih ocenah za preteklo šolsko/študijsko leto, vendar morajo v tem primeru priložiti Izjavo o izpolnjenih pogodbenih obveznostih in pravočasni vložitvi teh dveh dokazil! (Obrazec za to izjavo je v razpisno-prijavni dokumentaciji). Prejemniki nagrade za mlade talente lahko vložijo tudi dokazila o doseženih izjemnih dosežkih v preteklem letu.

Razpisna dokumentacija (prijavni obrazci z navodili in merili) je dosegljiva od 17. oktobra do izteka prijavnega roka na spletni strani Občine Renče-Vogrsko: <http://www.obcina.rence-vogrsko.si>.

Na prednji strani kuverte mora biti **obvezno** navedeno:

* v zgornjem levem kotu ime, priimek in naslov kandidata/ke,
* v spodnjem levem kotu besedilo »Prijava na Javni razpis za dodelitev štipendij in nagrad za mlade talente v Občini Renče-Vogrsko v letu 2022«, obvezna oznaka prijave (ali A ali B ali C) in besedilo »Ne odpiraj«,
* na desni strani naslov Občine: Občina Renče-Vogrsko, Bukovica 43, 5293 Volčja Draga.

Prepozno vloženih prijav Komisija ne bo obravnavala.

Prijav se ob osebni vložitvi ne bo pregledovalo.

Z oddajo vloge se kandidat/ka strinja z vsemi pogoji in merili javnega razpisa.

**III**. **DODATNE INFORMACIJE V ZVEZI Z RAZPISOM**

Vse dodatne informacije v zvezi z razpisom dobijo zainteresirani pri Vladimiri Gal Janeš po telefonu št. 05 338 45 04 ali 051 647 004 v času uradnih ur ter po elektronski pošti: vladka.gal@rence-vogrsko.si.

 Občinska uprava

**MERILA**

**I. *Merila za dodelitev štipendij za izobraževanje za deficitarne poklice na področju A so:***

**1. Dohodek na družinskega člana kandidata (glede na povprečno bruto plačo v RS za preteklo koledarsko leto** **– 1.969,59 EUR):**

* do 30 % 10 točk
* nad 30 % do 50 % 8 točk
* nad 50 % do 60 % 6 točk
* nad 60 % do 70 % 4 točke
* nad 70 % do 80 % 2 točki

**2. Dosežen učni uspeh:**

* Dobro (3) 4 točke
* Prav dobro (4) 6 točk
* Odlično (5) 8 točk

Ali

**3. Dosežena povprečna ocena:**

* od 7,1 do 8,0 4 točke
* od 8,1 do 9,0 6 točk
* od 9,1 do 10,0 8 točk

**II. *Merila za dodelitev občinskih štipendij dijakom, dodiplomskim in podiplomskim študentom so:***

**1. Dohodek na družinskega člana kandidata (glede na povprečno bruto plačo v RS za preteklo koledarsko leto – 1.969,59 EUR):**

* do 30 % 10 točk
* nad 30 % do 50 % 8 točk
* nad 50 % do 60 % 6 točk
* nad 60 % do 70 % 4 točke
* nad 70 % do 80 % 2 točki

**2. Dosežen učni uspeh:**

* Dobro (3) 4 točke
* Prav dobro (4) 6 točk
* Odlično (5) 8 točk

Ali

**3. Dosežena povprečna ocena:**

* od 7,1 do 8,0 4 točke
* od 8,1 do 9,0 6 točk
* od 9,1 do 10,0 8 točk

**4. Uspeh v izven šolskih izobraževalnih, kulturnih, umetniških, športnih in drugih dejavnostih:**

* 1. mesto ali zlato priznanje doseženo na mednarodnem tekmovanju 4 točke
* 1. mesto ali zlato priznanje doseženo na državnem tekmovanju 3 točke
* 2. mesto ali srebrno priznanje doseženo na mednarodnem tekmovanju 3 točke
* 2. mesto ali srebrno priznanje doseženo na državnem tekmovanju 2 točki
* 3. mesto ali bronasto priznanje doseženo na mednarodnem tekmovanju 2 točki
* 3. mesto ali bronasto priznanje doseženo na državnem tekmovanju 1 točka
* Nagrada, priznanje ali drugi javni dosežek\* 1 točka

\*Za nagrade, priznanja ali druge javne dosežke se lahko dodeli skupaj največ 4 točke.

**5. Aktivno članstvo ali udejstvovanje v humanitarnih in drugih organizacijah posebnega družbenega pomena:**

* Aktivno članstvo ali udejstvovanje v humanitarnih in podobnih organizacijah ali društvih posebnega družbenega pomena 1 točka

Ob doseženem enakem številu točk imajo prednost kandidati z nižjim dohodkom na družinskega člana. (Velja za točko I in II).

***III. Merila za dodelitev nagrad mladim talentom na področju športa, kulture in umetnosti, izobraževanja in drugih področjih***

Osnovno merilo dodelitve nagrad mladim talentom bo presoja dokazil o izjemnih dosežkih na področju športa, kulture in umetnosti, izobraževanja in drugih področjih. Kot izjemen dosežek na področju športa, kulture in umetnosti, izobraževanja in na drugih področjih se po Pravilniku šteje javno priznan uspeh ali izjemni dosežek v preteklem šolskem oz. študijskem letu na področju športa, kulture in umetnosti, izobraževanja in na drugih področjih, dokazljiv s priznanji, s potrdili društev, klubov, izobraževalnih organizacij, organizatorjev tekmovanj …, z nagradami ali kolajnami s tekmovanj, s potrdili o objavljenih delih, s potrdili o sodelovanju pri znanstvenih raziskavah, umetniških razstavah, koncertih in s kritikami dosežkov.

**Področje športa:**

* 1. mesto oziroma zlato priznanje, doseženo na državnem tekmovanju 6 točk
* 1. mesto oziroma zlato priznanje, doseženo na mednarod. tekmovanju 7 točk
* 2. mesto oziroma srebrno priznanje, doseženo na državnem tekmovanju 4 točke
* 2. mesto oziroma srebrno priznanje, doseženo na mednarod. tekmovanju 5 točk
* 3. mesto oziroma bronasto priznanje, doseženo na državnem tekmovanju 2 točki
* 3. mesto oziroma bronasto priznanje, doseženo na mednarod. Tekmovanju 3 točke
* 1. mesto oziroma zlato priznanje, doseženo na regijskem tekmovanju 1 točka
* Nastopi v državni reprezentanci 3 točke
* Posebne nagrade, priznanja ali drugi javni dosežki \* 1 točka

\*Za nagrade, priznanja ali druge javne dosežke se lahko dodeli skupaj največ 7 točk.

**Področje kulture in umetnosti, izobraževanja in druga področja:**

* 1. mesto oziroma zlato priznanje, doseženo na državnem tekmovanju 6 točk
* 1. mesto oziroma zlato priznanje, doseženo na mednarod. tekmovanju 7 točk
* 2. mesto oziroma srebrno priznanje, doseženo na državnem tekmovanju 4 točke
* 2. mesto oziroma srebrno priznanje, doseženo na mednarod. tekmovanju 5 točk
* 3. mesto oziroma bronasto priznanje, doseženo na državnem tekmovanju 2 točki
* 3. mesto oziroma bronasto priznanje, doseženo na mednarod. tekmovanju 3 točke
* 1. mesto oziroma zlato priznanje, doseženo na regijskem tekmovanju 1 točka
* Posebne nagrade in drugi javni dosežki (potrdila o objavljenih delih, umetniških razstavah ali koncertih in kritike dosežkov, sodelovanje pri znanstvenih raziskavah, recenzije dosežkov na izobraževalno-znanstvenem področju, potrdila in priporočila gospodarskih združb o pomembnih raziskovalnih in drugih prispevkih kandidata, kritike dosežkov,…)\* 1 točka

\*Za posebne nagrade, priznanja ali druge javne dosežke se lahko dodeli skupaj največ 7 točk.

Prijave kandidatov se bodo ocenjevale v skladu s točkovanjem iz Pravilnika o dodeljevanju štipendij in nagrajevanju mladih talentov v Občini Renče-Vogrsko in 5. do 6. člena Pravilnika o spremembah in dopolnitvah Pravilnika o dodeljevanju štipendij in nagrajevanju mladih talentov v Občini Renče-Vogrsko.